CELEX: 32021D0727
Language: bg
Date: 2021-04-29 00:00:00
Title: Решение (ЕС) 2021/727 на Съвета от 29 април 2021 година относно предаването, от името на Европейския съюз, на предложения за изменение на приложения А и Б към Конвенцията Минамата относно живака по отношение на продукти с добавен живак и производствени процеси, при които се използват живак или живачни съединения

5.5.2021   
               
               
                  BG
               
               
                  Официален вестник на Европейския съюз
               
               
                  L 155/23
               
            
         РЕШЕНИЕ (ЕС) 2021/727 НА СЪВЕТА
         от 29 април 2021 година
         относно предаването, от името на Европейския съюз, на предложения за изменение на приложения А и Б към Конвенцията Минамата относно живака по отношение на продукти с добавен живак и производствени процеси, при които се използват живак или живачни съединения
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Конвенцията Минамата относно живака („Конвенцията“) беше сключена от Съюза с Решение (ЕС) 2017/939 на Съвета (1) и влезе в сила на 16 август 2017 г.
                  
               
                     (2)
                  
                  
                     В съответствие с Решение MC-1/1 относно процедурния правилник, прието от Конференцията на страните (КС) на нейното първо заседание, страните по Конвенцията („страните“) следва да полагат всички усилия за постигане на споразумение с консенсус по всички важни въпроси.
                  
               
                     (3)
                  
                  
                     Съгласно член 4, параграф 8 и член 5, параграф 10 от Конвенцията, до 16 август 2022 г. КС следва да преразгледа приложения А и Б към Конвенцията, като вземе предвид предложенията, представени от страните съгласно член 4, параграф 7 и член 5, параграф 9 от Конвенцията, информацията, предоставена от секретариата на Конвенцията („секретариатът“) съгласно член 4, параграф 4 и член 5, параграф 4 от Конвенцията, и наличието, за страните, на технически и икономически осъществими несъдържащи живак алтернативи, като същевременно се вземат предвид рисковете и ползите за околната среда и човешкото здраве.
                  
               
                     (4)
                  
                  
                     Съюзът допринесе значително за разработване на разпоредби на Конвенцията относно продуктите с добавен живак и производствените процеси, при които се използват живак или живачни съединения („живачните процеси“), както и за имащата отношение работа на експертите в периода между заседанията, стартирала с Решение MC-3/1, което беше прието от КС на нейното трето заседание.
                  
               
                     (5)
                  
                  
                     Приложение II към Регламент (ЕС) 2017/852 на Европейския парламент и на Съвета (2), което транспонира приложение А към Конвенцията в правото на Съюза, обхваща допълнителни продукти с добавен живак, а други продукти с добавен живак подлежат на забрана за пускане на вътрешния пазар, съгласно законодателството на Съюза.
                  
               
                     (6)
                  
                  
                     Предложенията за изменение на приложение А към Конвенцията имат за цел да разширят приложното ѝ поле, така че да включва допълнителни продукти с добавен живак, със съответната дата на постепенно прекратяване на производството, или мерки за регулиране на живака.
                  
               
                     (7)
                  
                  
                     Приложение III към Регламент (ЕС) 2017/852, което транспонира приложение Б към Конвенцията в правото на Съюза обхваща допълнителни живачни процеси и определя дати за постепенно прекратяване на всички засегнати процеси.
                  
               
                     (8)
                  
                  
                     Предложението за изменение на приложение Б към Конвенцията има за цел да разшири приложното ѝ поле чрез въвеждане на дата на постепенно прекратяване на един живачен процес, обхванат от посоченото приложение.
                  
               
                     (9)
                  
                  
                     В съответствие с член 26, параграф 2 и член 27 от Конвенцията текстът на всяко предложено изменение следва да се изпрати от секретариата до страните най-малко шест месеца преди заседанието на КС, на което се предлага да се приеме това изменение. Секретариатът също така следва да изпрати предложеното изменение до страните, подписали конвенцията, както и до депозитаря на Конвенцията за сведение. Тъй като четвъртото заседание на КС е насрочено за 1—5 ноември 2021 г., Съюзът следва да представи на секретариата до 30 април 2021 г. своите предложения за изменение на приложения А и Б към Конвенцията,
                  
               ПРИЕ НАСТОЯЩОТО РЕШЕНИЕ:
         
            Член 1
            Съюзът представя предложения за изменение на приложения А и Б към Конвенцията, както е посочено в приложението към настоящото решение.
            Комисията предава на секретариата предложенията от името на Съюза.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 април 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Решение (ЕС) 2017/939 на Съвета от 11 май 2017 г. за сключване от името на Европейския съюз на Конвенцията Минамата относно живака (ОВ L 142, 2.6.2017 г., стр. 4).
         
            (2)  Регламент (ЕС) 2017/852 на Европейския парламент и на Съвета от 17 май 2017 г. относно живака и за отмяна на Регламент (ЕО) № 1102/2008 (ОВ L 137, 24.5.2017 г., стр. 1).
      
      
         
            ПРИЛОЖЕНИЕ
            I.   ПРЕДЛОЖЕНИ ИЗМЕНЕНИЯ НА ЧАСТ I ОТ ПРИЛОЖЕНИЕ А към КОНВЕНЦИЯТА
            Съюзът предлага добавянето на следните вписвания в част I на приложение А:
            
               
                           Продукти с добавен живак
                        
                        
                           Дата, след която производството, вносът или износът на продукта не са разрешени (дата на поетапно спиране)
                        
                     
                           „Дискови цинково-сребърно-оксидни батерии със съдържание на живак < 2 % и дискови цинково-въздушни батерии със съдържание на живак < 2 %
                        
                        
                           2023 г.
                        
                     
                           Халофосфатни фосфорни линейни луминесцентни лампи за общо осветление
                        
                        
                           2023 г.
                        
                     
                           Следните неелектронни измервателни уреди:
                           
                                       а)
                                    
                                    
                                       тензометрични датчици, използвани в плетизмографи;
                                    
                                 
                                       б)
                                    
                                    
                                       тензиометри
                                    
                                 
                        
                           2023 г.
                        
                     
                           Следните електрически и електронни измервателни уреди:
                           
                                       а)
                                    
                                    
                                       датчици, предаватели и сензори за налягането на стопилки;
                                    
                                 
                                       б)
                                    
                                    
                                       живачни вакуумни помпи
                                    
                                 
                        
                           2023 г.
                        
                     
                           Полиуретан, включително флакони за нанасяне на полиуретан
                        
                        
                           2023 г.“
                        
                     
            II.   ПРЕДЛОЖЕНИ ИЗМЕНЕНИЯ НА ЧАСТ II ОТ ПРИЛОЖЕНИЕ А КЪМ КОНВЕНЦИЯТА
            Съюзът предлага добавянето на следния текст в част II от приложение А:
            
               
                           „До 1 януари 2024 г. страните:
                           
                                       i)
                                    
                                    
                                       предвиждат денталната амалгама да се използва само в предварително дозирана капсулирана форма (1);
                                    
                                 
                                       ii)
                                    
                                    
                                       забраняват употребата на живак в насипно състояние от практикуващите специалисти по дентална медицина;
                                    
                                 
                                       iii)
                                    
                                    
                                       гарантират, че операторите на стоматологични центрове, в които се използва дентална амалгама или в които се премахват пломби от дентална амалгама или зъби, съдържащи такива пломби, оборудват своите практики с амалгамни сепаратори с ниво на ефективност на задържане 95 % (2) за задържане и събиране на частиците амалгама, включително съдържащите се в използваната вода;
                                    
                                 
                                       iv)
                                    
                                    
                                       повече не разрешават използването на дентална амалгама за стоматологичното лечение на млечни зъби, на деца на възраст под 15 години и на бременни жени или кърмачки, освен когато практикуващият специалист по дентална медицина счете това използване за абсолютно необходимо въз основа на специфичните медицински нужди на пациента.
                                    
                                 
                     
            III.   ПРЕДЛОЖЕНО ИЗМЕНЕНИЕ НА ПРИЛОЖЕНИЕ Б КЪМ КОНВЕНЦИЯТА
            Съюзът предлага добавянето на следното вписване в част I от приложение Б:
            
               
                           Производствен процес с използване на живак или живачни съединения
                        
                        
                           Дата на поетапно спиране
                        
                     
                           „Производство на полиуретан с използване на съдържащи живак катализатори
                        
                        
                           2023 г.“
                        
                     
            
               (1)  Капсулите амалгама, като описаните в международните стандарти ISO 13897:2018 и 24234:2015, се считат за подходящи за използване от практикуващите специалисти по дентална медицина.
            
               (2)  Съответствието на амалгамните сепаратори се основава на приложимите международни стандарти, включително ISO 11143:2008.““